Offertorium

Offertorium in liturgiis Christianis est pars Missae, nonnumquam etiam cantus qui eo tempore profertur.

 In ritu Romano 
Offertorium est haec Missae ritus Romani pars, in qua tum a populo olim dona ad altare offerebant, tum celebrans panem et vinum Deo offert.

In Missa Romana solemni, cum caeremoniae offertorii ad altare peragantur, antiphona ad offertorium a schola canitur.Graduale sacrosanctae Romanae Ecclesiae de tempore et de Sanctis, Ss. D. N. Pii X. Pontificis Maximi iussu restitutum & editum, ad exemplar editionis typicae concinnatum, et rhythmicis signis a Solesmensibus monachis diligenter ornatum (Romae, Tornaci, Neo Eboraci: Desclée et Socii, 1961). (lege hic) Quae antiphona brevitatis causa simpliciter offertorium dicitur, ut puta in titulis operum compositoris Romani Ioannis Petri Aloysii Praenestini vel Polonici Nicolai Zieleński, qui ambo inscribuntur Offertoria totius anni.Nicolaus Zieleński (1611), partitura pro organom [pars prima], Offertoria Totivs Anni, Quibus in Festis omnibus Sancta Romana Ecclesia uti consuevit Septenis, et Octonis vocibus tam vivis, quàm instrumentalibus accommodata. Venetiis. 

Antiphonae ad offertorium, sive offertoria, per annum habentur propria (id est singulis dominicis singuli fere cantus respondent). Quae antiphonae versus haberi solebant, decursu temporum in oblivionem delapsos, saeculo autem vicesimo denuo editos.Ott, Carolus (ed., 1935) Offertoriale sive versus Offertoriorum cantus Gregoriani. Parisiis–Tornaci–Romae: Desclée. In dispositione antiqua ritus Romani (scilicet ante mutationes post Concilium Vaticanum II introductas) in missa vigiliae paschalis offertorium deest, e quo constat, cum vigilia paschalis aliquot peculiaritates antiquitatis causa retineat, hanc antiphonam aliquo momento in liturgia Romana additam esse. 

 In aliis ritibus 
In , antiphona tempore offertorii canenda offerenda appellatur, in ritu autem Mozarabico sacrificium.Novus Ordo ritus Hispano-Mozarabici (Toleti, 1985). ISBN 84-398-4029-2. In ritu autem Byzantino, offertorii caeremoniae in duobus momentis missae peraguntur: panis enim et vinum offertur in parte praeparatoria liturgiae, proscomidia dicta; post Evangelium autem, processione cum pane et vino per ecclesiam progrediente, quae pars caeremoniae introitus magnus dicitur, Cherubikon cantatur.Radó, Polycarpus (1961) Enchiridion liturgicum: complectens theologiae sacramentalis et dogmata et leges iuxta novum Codicem rubricarum. Romae, Friburgi Brisgoviae, Barcinone: Herder.

Nexus externi
Fortescue, Adrian: "Offertory" - apud: The Catholic Encyclopedia, Robert Appleton Company, Neoeboraci 1911

 Notae 

Categoria:Liturgia
Categoria:Missa
Categoria:Musica ecclesiastica